Mens de sterkeste utfordrerne hadde blitt svekket av salg av nøkkelspillere til utlandet, stilte det seg annerledes for IFK Göteborg. I januar ble Stefan Rehn hentet tilbake til svensk fotball fra et mislykket opphold hos hvor han bare fikk spille fire seriekamper. Overgangssummen på 2,75 millioner kroner, som da var den høyeste summen en svensk klubb hadde betalt for en spiller, viste seg gull verdt. Fra sin posisjon på midtbanen bidro Rehn sterkt til lagets gode sesong, hvilket også gjenspeilet seg i at han ble tildelt prisen som årets spiller i Allsvenskan.